

 LĒMUMS

Ādažos, Ādažu novadā

2024. gada 29. augustā **Nr.** **350**

**Par nomas maksas izsoles rezultātu apstiprināšanu Gaujas ielā 33A un Gaujas ielā 30, Ādažos**

Ādažu novada pašvaldības dome (turpmāk - dome) izskatīja elektronisko izsoļu vietnē <https://izsoles.ta.gov.lv> 23.08.2024. sagatavotus aktus Nr. 3711265/0/2024-AKT un Nr. 3711040/0/2024-AKT (turpmāk – Akti) par nekustamā īpašuma nomas tiesībām karsto dzērienu un uzkodu tirdzniecības automātu izvietošanai telpās Gaujas ielā 30 un Gaujas ielā 33A, Ādažos.

Akti apstiprināti ar Pašvaldības mantas iznomāšanas un atsavināšanas komisijas (turpmāk – Komisija) 26.08.2024. lēmumu (prot. Nr. ĀNP/1-7-14-2/24/32).

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Ar Ādažu novada pašvaldības domes (turpmāk - Dome) 27.06.2024. lēmumu Nr. 252 “Par telpu daļu nomas maksas apstiprināšanu karsto dzērienu un uzkodu aparātu izvietošanai Ādažu novada Mākslu skolā un Sporta centrā”, apstiprinātas nomas tiesību izsolei paredzēto karsto dzērienu vai uzkodu tirdzniecības automātu izvietošanas vietas, kā arī noteikta 2 (divu) pārtikas tirdzniecības automātu vietu nosacītā nomas maksa:
	1. Ādažu novada Mākslu skolas telpās, ēkas kadastra apzīmējums 8044 008 0440 001 un adrese - Gaujas iela 33A, Ādaži, Ādažu nov., atbilstoši 1. pielikumā norādītajām pārtikas tirdzniecības automātu vietām, 140 *euro* (viens simts četrdesmit *euro*) mēnesī par telpas 2 m2,
	2. Ādažu Sporta centra telpās, ēkas kadastra apzīmējums 8044 008 0192 003 un adrese - Gaujas iela 30, Ādaži, Ādažu nov., atbilstoši 2. pielikumā norādītajām pārtikas tirdzniecības automātu vietām, 150 *euro* (viens simts piecdesmit *euro*) mēnesī par telpas 2 m2.
2. Ar Komisijas 01.08.2024. lēmumu (prot. Nr. ĀNP/1-7-14-2/24/31) tika apstiprināti elektroniskās izsoles noteikumi (turpmāk – izsoles noteikumi), nosakot izsoles nomas maksas sākumcenu 150 *euro* telpās Gaujas ielā 30 un 140 *euro* telpās Gaujas ielā 33A.
3. Sludinājumi par elektronisko izsoli, tai skaitā Publiskas personas mantas atsavināšanas likuma 12. pantā noteiktā informācija, tika publicēta pašvaldības tīmekļvietnē [www.adazunovads.lv](http://www.adazunovads.lv) 05.08.2024., un Tiesu administrācijas elektronisko izsoļu vietnē.
4. Nomas tiesību elektroniskās izsoles sākās 07.08.2024. plkst.13.00 un noslēdzās 22.08.2024. plkst. 13.00.
	1. No Akta Nr. 3711265/0/2024-AKT izriet, ka izsolei bija autorizēti trīs dalībnieki un dalībnieks SIA “Kafijas pasaule” (reģ.Nr.40103476661), kurš ar 31. soli nosolīja augstāko cenu (460,00 EUR), un atbilstoši Izsoles noteikumu 3.4. punktam ir atzīstams par izsoles uzvarētāju, iegūst tiesības slēgt telpu nomas līgumu par karsto dzērienu un uzkodu tirdzniecības automātu izvietošanu Mākslu skolas telpās, Gaujas ielā 33A, Ādažos, Ādažu novadā;
	2. No Akta Nr. 3711040/0/2024-AKT izriet, ka izsolei bija autorizēti divi dalībnieki un SIA “Coffee Adress SIA” (reģ.Nr.40003174017), kurš ar 3. soli nosolīja augstāko cenu (170,00 EUR), un atbilstoši Izsoles noteikumu 3.4. punktam ir atzīstams par izsoles uzvarētāju, iegūst tiesības slēgt telpu nomas līgumu par karsto dzērienu un uzkodu tirdzniecības automātu izvietošanu Sporta centra telpās, Gaujas ielā 30, Ādažos, Ādažu novadā Sporta centra telpās
5. Akti par tirdzniecības vietu nomas elektronisko izsoli ir apstiprināti ar Komisijas 26.08.2024. lēmumu (prot. Nr. ĀNP/1-7-14-2/24/32).

Pamatojoties uz Pašvaldību likuma 73. panta pirmo un ceturto daļu, Ministru kabineta 20.08.2018. noteikumiem Nr. 97 “Publiskas personas mantas iznomāšanas noteikumi” 29.1 un 68.5 punktu, kā arī Pašvaldības mantas iznomāšanas un atsavināšanas komisijas 01.08.2024. izsoles noteikumu Nr. ĀNP/1-7-14-2/24/22 un Nr. ĀNP/1-7-14-2/24/23 7.2. punktu, Ādažu novada pašvaldības dome

**NOLEMJ:**

1. Apstiprināt 22.08.2024. noslēgušās nomas maksas izsoles ar augšupejošu soli rezultātus par nomas tiesībām karsto dzērienu un uzkodu tirdzniecības automātu izvietošanai telpās Gaujas ielā 30, Ādažos, saskaņā ar aktu par izsoli Nr. 3711265/0/2024-AKT (pielikumā), kas 23.08.2024. sagatavots elektronisko izsoļu vietnē <https://izsoles.ta.gov.lv>.
2. Apstiprināt 22.08.2024. noslēgušās nomas maksas izsoles ar augšupejošu soli rezultātus par nomas tiesībām karsto dzērienu un uzkodu tirdzniecības automātu izvietošanai telpās Gaujas ielā 33A, Ādažos saskaņā ar aktu par izsoli Nr. 3711040/0/2024-AKT (pielikumā), kas 23.08.2024. sagatavots elektronisko izsoļu vietnē <https://izsoles.ta.gov.lv>.
3. Slēgt līgumu par 1. punktā noteikto nomas objekta vietu Gaujas ielā 30, Ādažos, ar SIA “Kafijas pasaule” (reģ.Nr.40103476661, juridiskā adrese: Apuzes iela 34, Rīga, LV-1046) par summu 460,- EUR (četri simti sešdesmit *euro*) bez PVN, mēnesī.
4. Slēgt līgumu par 2. punktā noteikto nomas objekta vietu Gaujas ielā 33A, Ādažos, ar SIA "Coffee Adress SIA” (reģ.Nr.40003174017, juridiskā adrese: Mūkusalas iela 42, Rīga, LV-1004) par summu 170,- EUR (viens simts septiņdesmit *euro*) bez PVN, mēnesī.
5. Pašvaldības mantas iznomāšanas un atsavināšanas komisijai 5 (piecu) darbdienu laikā pēc šī lēmuma pieņemšanas publicēt pašvaldības tīmekļvietnē [www.adazunovads.lv](http://www.adazunovads.lv) 1. punktā norādīto informāciju un 5 (piecu) darbdienu laikā uzaicināt SIA “SIA "Kafijas pasaule” noslēgt līgumu par nomas tiesībām karsto dzērienu un uzkodu tirdzniecības automātu izvietošanai telpās Gaujas ielā 30, Ādažos.
6. Pašvaldības mantas iznomāšanas un atsavināšanas komisijai 5 (piecu) darbdienu laikā pēc šī lēmuma pieņemšanas publicēt pašvaldības tīmekļvietnē [www.adazunovads.lv](http://www.adazunovads.lv) 2. punktā norādīto informāciju un 5 (piecu) darbdienu laikā uzaicināt SIA “Coffee Adress SIA” noslēgt līgumu par nomas tiesībām karsto dzērienu un uzkodu tirdzniecības automātu izvietošanai telpās Gaujas ielā 33A, Ādažos.
7. Centrālās pārvaldes Juridiskajai un iepirkumu nodaļai divu nedēļu laikā pēc šī lēmuma pieņemšanas sagatavot parakstīšanai 3. un 4. punktā noteikto līgumu.
8. Pašvaldības izpilddirektoram parakstīt 5.punktā noteiktos līgumus un nodrošināt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU